Chačiapuris

Chačiapuris () – tradicinis nacionalinis gruzinų patiekalas, sūriu įdaryta kepta bandelė. Dažniausiai naudojamas sulugunio sūris, tačiau dedami ir kiti sūriai ar jų mišiniai. Kaip tradicinis patiekalas ir svarbi gruzinų kultūros dalis, chačiapuris yra įtrauktas į nematerialaus Gruzijos kultūros paveldo sąrašą. Kadangi tai yra dažnas ir visur Gruzijoje sutinkamas valgis, Tbilisio universiteto tarptautinės ekonomikos mokyklos sukurtu „chačiapurio indeksu“ pagal chačiapurio kainas matuojamas infliacijos lygis įvairiuose Gruzijos miestuose.

Neskaitant Gruzijos, chačiapuriai yra gana populiarūs daugumoje buvusių Tarybų sąjungos valstybių. Tai yra populiarus gatvės maistas Armėnijoje, taip pat populiarėja Izraelyje.https://www.fromthegrapevine.com/israeli-kitchen/10-israeli-dishes-try

 Rūšys 

Egzistuoja įvairios chačiapurių rūšys. Labiausiai Gruzijoje paplitusios šios:https://georgiaabout.com/2012/07/13/about-food-khachapuri-georgian-cheese-bread/https://georgiaabout.com/2012/07/27/about-food-imeruli-imeretian-khachapuri/
 Imeruli – apskritos formos bandelėje, vienas labiausiai paplitusių chačiapurių.
 Acharuli – laivelio formos bandelė, kurios kraštai įdaryti sūriu, taip pat sūris dedamas ant dugno, ir ant viršaus dedamas kiaušinis su sviestu. Taip pat labai populiari rūšis, ypač užsienyje
 Megruli – panašus į imeruli, tik viršus padengiamas sūriu
 Osetijos – įdarytas bulvėmis kartu su sūriu

Egzistuoja ir daugiau rūšių ir atmainų.

 Nuorodos 
 Receptas recipesource.com portale

 Išnašos 

Kategorija:Gruziniška virtuvė
Kategorija:Miltiniai valgiai